- Նրանք հիմնականում ունեն սոցիալական ծանր խնդիրներ, միշտ փորձում ես հնարավորության սահմաններում օգտակար լինել նրանց: Բայց եղած միջոցները սուղ են, շատ եմ նեղվում: Մեր քաղաքից հաշմանդամություն ունեցող մի աղջիկ նամակ էր գրել նախագահի տիկնոջը: Նա եկավ, այցելեց երեխային, և արդյունքը եղավ այն, որ այդ ընտանիքն այսօր բնակարան ունի: Այդ բնակարանը գնվեց նախագահի տիկնոջ միջոցով, քաղաքապետարանի միջոցներով էլ վերանորոգվեց: Եվ այսօր այդ երեխայի ընտանիքն ապրում է բարվոք պայմաններում: Նաև աշխատանքի տեղավորման խնդիր կա, այդ հարցի լուծման հետ կապված` թող ներեն ինձ, երևի սա էլ իմ թերացումն է: Ես հաշմանդամություն ունեցող անձանց աշխատանքի տեղավորելու առումով ոչ մի օրինակ չեմ կարող բերել: